དུས་རབས་ཉི་ཤུ་པའི་ལོ་རབས་དྲུག་ཅུ་པར་སླེབས་པ་ན།པར་ཙིར་རྒྱལ་ཁབ་ཀྱི་སྙན་ངག་པ་དང་ལོ་ཙཱ་བ་ཧེ་རའོ་དྷི་སྤུན་མཆེད་གཉིས་ཀྱིས་རང་རང་གི་བརྩམས་ཆོས་ཁྲོད་གོང་སྨོས་ཀྱི་གོ་དོན་དེ་དག་ཡང་བསྐྱར་གླེང་ཞིང་།ཁོང་གཉིས་ཀྱིས་མ་རྩོམ་གྱི་ནང་དོན་གལ་ཆེན་དུ་བཟུང་ཐོགཤ་ཆེན་སྤྱོད་པ་བཡི་རིང་ལུགས་དང་བསྡུར་བ་མཛད་པའི་རྨང་གཞིའི་སྟེང་།རྒྱལ་ཁབ་རིམ་གྲས་གསུམ་པའི་ལོ་ཙཱའི་རྣམ་པཞེས་པའི་གྲུབ་མཐའི་སྲོལ་ཕྱེ་བ་རེད།དེའི་དོན་སྙིང་ནི་གཞན་གྱི་རིག་གནས་རིན་ཐང་ལྟ་བ་ལ་མཐའ་གཅིག་ཏུ་དགག་རྒྱག་དང་སྣང་མེད་བྱས་པ་མ་ཡིན་པར།སྔོན་ལ་ཕྱི་ཡོང་རིག་གནས་ཀྱི་ཕུན་སུམ་ཚོགས་པའི་ཉིང་བཅུད་དག་སྡུད་ལེན་གནང་རྗེས།ད་གཟོད་གདོད་མའི་རིག་གནས་ཀྱི་རྨང་རྐང་གསོ་བ་དང་གསར་གཏོད་བྱེད་དགོས་པ་དེའོ།།དེ་ལྟ་བུའིཤ་ཆེན་སྤྱོད་པ་བཡི་རིང་ལུགས་ནི་ཐོག་མའི་ཆབ་སྲིད་འགོག་རྒོལ་ནས་ནུབ་ཕྱོགས་རིག་གནས་ལ་ངོ་རྒོལ་བྱེད་པར་འཕོ་འགྱུར་བྱུང་ཞིང་།དུས་ཕྱིས་སུ་དེང་རབས་ཕྱི་མའི་ལོ་ཙཱའི་གཞུང་ལུགས་ཁྲོད་ཀྱིལོ་ཙཱའི་མཚན་ཉིད་རིག་པཞེས་པའི་ལྟ་བ་གལ་ཆེན་ཞིག་ཏུ་གྲུབ་པ་རེད།